След като наскоро обявиха, че няма да има роуминг такси в страните от Европейския съюз, това означава ли, че мога да използвам и интернета, който имам включен към договора си? Ще ми наложат ли някакви ограничения или допълнителни такси?
Мога ли да използвам интернет в роуминг?

Можеш да си спокоен - роумингът обхваща не само разговорите, но и трафикът на данни, т.е. интернет, 3G, 4G или както искаш го наречи. Прав си да попиташ дали има някакви ограничения - такива има, но не са рестриктивни и едва ли ще има нужда да се съобразяваш с тях. В общи линии:


* можеш да ползваш данните за които плащаш в България и в другите страни от ЕС
* ще имаш ограничение, изчислено по специална формула (която няма смисъл да помним), но когато се свържеш с мрежата на друг оператор в ЕС, твоя доставчик ще ти прати смс с разполагаемия лимит
* Има и клауза за "справедливо използване", т.е. твоят оператор може да наложи някакво ограничение на данните ти, ако злоупотребяваш с употребата им
* така или инче максималната цена на данни пада до около 7 Евро за гигабайт, което е повече от приемливо.


Погледни и този FAQ за роуминга, има много полезна информация (връзката е към страница на английски, но има PDF с български вариант за сваляне на нея): <https://ec.europa.eu/digital-single-market/en/faq/frequently-asked-questions-roam-home>

